Айранкөл мұнай кен орны — Қазақстан Энциклопедиясы
"Айранкөл мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Айранкөл мұнай кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Айранкөл мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 195
TEXT: Қазақстан Энциклопедиясы кен орны Айранкөл мұнай кен орны - Каспий маңы ойысының оңтүстік-шығыс ернеуіндегі мұнай кен орны. Құрылым сейсмобарлау жұмыстарымен 1940-1943, 1955-1957 жылдары дайындалған. Іздестіру және барлау бұрғылауы 1940 жылы басталып, кен орны 1944 жылы ашылды. Атырау облысында, Құлсары темір жол станциясының батысында 40 км жерде орналасқан. Мұнайлы көтерілім қосқанатты тұз күмбезді құрылыммен байланысқан. Тұзүсті таужыныстар кешенінің қимасында төменгі бор шөгінділері өнімді. Мұнда альб, апт және бес неоком горизонттары бар. Негізгілері болып апттың және неокомның алғашқы екі өнімді горизонттары саналады. Мұнайлы горизонттар 684 м және 707-748 м тереңдіктерде. Жатындар биіктігі 12 м. Су-мұнай жапсарының абсолют белгілері -713 м және -737, -772 м. Жатындар қойнауқаттық, тектоникалық тұрғыдан қалқаланған. Горизонттар терригендік таужыныстардан тұрады, жинауыштары кеуекті. Мұнайға қанығу қалыңдығы 16 және 5, 3-10, 5 млерге тең, жинауыштардың ашық кеуектілігі 33-34%, өтімділігі 0, 0, 6-0, 387 мкм 2, мұнайға қанығу коэффициенттері 0, 64-0, 72. Мұнайдың бастапқы шығымы 1, 3-7, 3 м 3/тәу. Бастапқы қойнауқаттық қысым 7, 01-8, 26 МПа. Мұнай тығыздығы 913-949 кг/м 3. Ол күкіртті, шамалы парафинді, шайырлы, асфальтені 4, 49%. Жатындардың режимі суарынды. Қойнауқаттық сулары хлоркальцийлі, тығыздығы 1130-1140 кг/м 3. Кен орны 2004 жылдан бері игерілуде. Қазақстанның мұнай энциклопедиясы. 2 томдық - Алматы: "Мұнайшы" Қоғамдық қоры, 2005
